জানা গেছে, খুলনার মতো গাজীপুরের প্রতিটি ভোট কেন্দ্রের জন্য পৃথক কমিটি কাজ করবে। শুধু আওয়ামী লীগ নয়, সহযোগী ভাতৃপ্রতিম সংগঠনের নেতারাও কাজ করবেন একইভাবে। ভোটারের বাড়ি বাড়ি গিয়ে বিশেষ করে প্রবীণ ভোটার, যারা সহযোগিতা ছাড়া ভোট কেন্দ্রে আসতে পারবেন না— তাদের ভোট কেন্দ্রে আসতে সহযোগিতা করবে। পাশাপাশি কাউন্সিল প্রার্থীদের সমর্থকদের মধ্যে কেউ যেন কোনো ধরনের বিশৃঙ্খলা সৃষ্টি করতে না পারে, সেদিকেও সজাগ দৃষ্টি রাখবে। এরই মধ্যে ৪২৫টি কেন্দ্রে দায়িত্ব পালনের জন্য ৪২৫টি কমিটি করেছে যুবলীগসহ অনেক অঙ্গ ও সহযোগী সংগঠন।